Folketing
2006-04-04

Nu er der ikke tale om, at det er et udbud, det er et spørgsmål om at danne et selskab, hvor et privat firma går ind og laver et selskab sammen med kommunen. Og det er jo der, jeg synes, at man lægger nogle mærkelige begrænsninger på små selskaber, når man ikke giver dem friere rammer. Altså, Enhedslisten er et meget frihedssøgende parti, så hvorfor ikke lave nogle rammer for kommunerne, der gør, at de kan finde en eller anden lille erhvervsdrivende, som de gerne vil indgå i et fællesskab med? Måske har det firma en maskine, som kan indgå i et eller andet, hvor kommunen skal have lavet en ydelse. Jeg har svært ved at se, hvorfor man skal lave sådan nogle firkantede love. Giv da kommunerne nogle friere rammer, så vi kan få en bedre service. (Kort bemærkning).